उपलब्ध सामग्री एवं तथ्यों के आधार हिन्दी भाषी राज्यों में इस काल में लघुकथा पुस्तक प्रकाशन में वृद्धि हुई, यह इस काल की एक अहम देन है। जैसे राजस्थान में कुल लघुकथा पुस्तकें 65 हैं जिनमें से 50 पुस्तकें 1990 के बाद ही प्रकाशित हैं, हरियाणा में कुल 120 लघुकथा पुस्तकों में 85, उत्तर प्रदेश में 67 में से 40, मध्यप्रदेश में 35 में से 20, दिल्ली में 47 में से 32 पुस्तकें इस काल में आयी हैं। बिहार में परिस्थितियां इसके विपरीत रही हैं। 1990 से पूर्व 95 व बाद में 15 ही लघुकथा विषयक पुस्तकें प्रकाशित हुई हैं। बिहार लघुकथा क्षेत्र में एक समृद्ध हिन्दी भाषी क्षेत्र है।